ເງິນສົດ ຈຳນວນ 2 ລ້ານດອນລາ ປິວອອກ ຈາກລົດຕູ້ ໃນຖະໜົນສາຍນຶ່ງ ທີ່ຮົງກົງ
ພວກຄົນຂັບລົດ ແລະຄົນຍ່າງຕາມຖະໜົນ ບໍ່ໄດ້ລັ່ງເລໃຈ ໃນການໄປຍາດກັນ ເກັບເອົາເງິນ ທີ່ຖືວ່າເປັນໂຊກ ທີ່ລອຍມາຫາ ຢ່າງບໍ່ຄາດຝັນ ກ່ອນວັນຄຣິສມັສ.
ການສັນຈອນໄປມາໄດ້ຢຸດສະງັກລົງໃນເຂດໃຈກາງເມືອງຮົງກົງ ໃນວັນພຸດວານນີ້ ເວລາເງິນສົດຫຼາຍມັດປິວອອກຈາກລົດຕູ້ແກ່ ເງິນ ພວກຄົນຂັບລົດ ແລະພວກຍ່າງຕາມຖະໜົນຫົນທາງກໍບໍ່ ໄດ້ລັ່ງເລໃຈ ກ່ຽວກັບ ການສວຍໂອກາດຫາໂຊກທີ່ລອຍມາຫາ ຢ່າງບໍ່ຄາດຝັນກ່ອນວັນ ຄຣິສມັສ ລາຍງານຂ່າວຂອງໂທລະພາບໃນທ້ອງຖິ່ນ ສະແດງໃຫ້ເຫັນ ພວກຜູ້ຄົນພາກັນປະລົດລາຂອງເຂົາເຈົ້າໃນຖະໜົນ ແລະພາ ກັນຂຸ້ນຂ້ຽວເກັບເອົາເອົາເງິນທີ່ປິວຊະຊາຍຢູ່ໃນຖະໜົນສາຍນຶ່ງ 8 lanes ທີ່ການຈະລາຈອນຄັບຄັ່ງທີ່ສຸດໃນເມືອງນັ້ນ ເງິນປິວ ອອກຈາກລົດຕູ້ຄັນນີ້ ໄດ້ເກີດຂຶ້ນໃນຄຸ້ມ Wan Chai ຂອງຮົງກົງ ໃນຍາມຄົນກິນເຂົ້າທ່ຽງ ພວກຕຳຫຼວດທີ່ປະກອບອາວຸດ ໄປຮອດສະຖານທີ່ດັ່ງກ່າວ ແລະອັດຖະໜົນ Gloucester ນັ້ນໄວ້ ແຕ່ກໍຊ້າໄປ ເພາະເງິນຈຳນວນປະມານ 2 ລ້ານດອນລາ ໄດ້ຫາຍໄປແລ້ວ ມີຄົນເຫັນປະຊາຊົນ ພາກັນຍ່າງອອກໜີໄປ ດ້ວຍເງິນໃບ 500 ດອນລາຮົງກົງຫຼາຍມັດ ເງິນຮົງກົງ 500 ດອນລາ ແລກໄດ້ປະມານ 65 ດອນລາສະຫະລັດ ບໍລິສັດ Global Security ທີ່ເປັນຜູ້ຮັບຜິດຊອບໃນການຂົນສົ່ງເງິນສົດ ດັ່ງກ່າວ ເວົ້າວ່າ ການສືບສວນສອບສວນພາຍໃນ ກຳລັງດຳເນີນໄປໃນເວລານີ້ ເພື່ອຢາກຮູ້ຈັກວ່າ ເງິນນີ້ປິວອອກຈາກລົດຕູ້ໄດ້ແນວໃດ ໃນວັນພະຫັດມື້ນີ້ ສື່ມວນຊົນໃນທ້ອງຖິ່ນ ແຈ້ງໃຫ້ຊາບວ່າ ເງິນຈຳນວນປະມານ 460 ພັນດອນລາ ໄດ້ຖືກສົ່ງກັບຄືນມາໃຫ້ຕຳຫຼວດ